1. **En erfarings- og refleksionsgruppe - fantasi og realitet i gruppen og individ. Ved Hanne Larsson og Lars Bo Jørgensen**

I denne workshop vil vi anvende gruppen som forum for undersøgelse og udforskning.

Udvikling af indlevelsesevne forudsætter evne til at kunne lege. Legen er et potentilet rum mellem den intrapsykiske virkelighed og den ydre virkelighed (Winnicott). Internettets mange tilbud i form af de sociale medier og computerspil trænger også ind i den psykoterapeutiske relation og stiller krav til terapeuten om lydhørhed og at evnen til at kunne leve sig ind i den andens univers.

Identifikation og overføring - får disse begreber en anden kvalitet/fremtrædelsesform i udvikling af identitet, affektregulering, fantasi og mentaliseringsevne eller er de udtryk for de-mentalisering?

I denne workshop vil der indledningsvist blive præsenteret korte kliniske vignetter, som udgangspunkt for refleksioner og associationer i gruppen, hvor deltagernes egne erfaringer aktivt inddrages.